झारखंड में नक्सलियों ने स्कूल भवन उड़ाया  
नक्सली हिंसा से प्रभावित झारखंड के गढ़वा जिले के केटा गांव में शुक्रवार रात माओवादियों ने विस्फोट कर एक स्कूल भवन को उड़ा दिया।
नक्सली हिंसा से प्रभावित झारखंड के गढ़वा जिले के केटा गांव में शुक्रवार रात माओवादियों ने विस्फोट कर एक स्कूल भवन को उड़ा दिया। पुलिस ने बताया कि तकरीबन 50 नक्सलियों ने लोहिया-समाता उच्च विद्यालय स्कूल की इमारत के अंदर बम लगाकर धमाका किया। इस धमाके में स्कूल का तीन-चौथाई हिस्सा क्षतिग्रस्त हो गया।  पुलिस के अनुसार धमाके में कोई हताहत नहीं हुआ है। माओवादी इस स्कूल भवन को गुरुवार को हुए झारखंड, बिहार और उत्तरी छत्तीसगढ़ के 24 घंटे के बंद के दौरान ही उड़ाना चाहते थे, लेकिन मुस्तैद सुरक्षाकर्मियों ने तब उनका यह प्रयास विफल कर दिया था।